राई-सरसों विश्व की एक महत्व पूर्ण तिलहन फसल है क्योंकि इसके बीजों में दिर्फ़ तेल की अच्छी मात्रा (४०-५०%) ही नहीं, बल्कि इसकी तेल रहित खली में उच्च दर्जे की प्रोटीन भी अधिक मात्रा में (३०-३५%) पाई जाती है | यह फसल उष्ण कटिबंध से लेकर शीतोष्ण जलवायु वाले क्षेत्रों में विश्व के करीब १२० देशो में उगाई जाती है | भारत की अर्थव्यवस्था में राई-सरसों का महत्वपूर्ण स्थान है | इस फसल का अधिकतम क्षेत्रफल भारत में है जबकि उत्पादन में भारत दुसरे स्थान पैर है | भारत में इसकी खेती मुख्यतः राजस्थान, उत्तर प्रदेश, मध्य प्रदेश, गुजरात, हरियाणा, पंजाब, पश्चिम बंगाल, बिहार, असम, हिमांचल प्रदेश, जम्मू-कश्मीर व उत्तरपूर्वी प्रदेशों मे होती है | भारत मे मुख्यतः राई सरसों व तोरिया प्रजातियाँ उगाई जाती हैं |